|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
|  |
| Zamestnávatelia, ktorých zamestnanci na pracovisku manipulujú (výroba, spracovanie, skladovanie, preprava, zneškodňovanie) s chemickými faktormi, ktorých priemerné najvyššie prípustné expozičné limity (NPEL) sú predmetom novely nariadenia vlády.  V Slovenskej republike bolo k 15.09.2019 evidovaných 20 346 zamestnancov (z toho 1 930 žien) exponovaných chemickým faktorom, ktorí vykonávajú prácu zaradenú do kategórie 3 a 4 (rizikovú prácu); z tohto počtu je evidovaných 73 zamestnancov (z toho 15 žien) vykonávajúcich rizikové práce s expozíciou anilínu a skupine butylacetátov – 2 zo 6 chemických faktorov, u ktorých sa smernicou sprísňuje priemerný NPEL. Tieto údaje sa vzťahujú k vyhláseným rizikovým prácam vo vzťahu k chemickým faktorom v aktuálne platnom znení nariadenia vlády.  V doložke vplyvov uvádzame aj najčastejšie využitie uvedených látok podľa dostupných internetových zdrojov. |
| **3.2 Vyhodnotenie konzultácií**  - **z toho MSP** |
|  |
| Ministerstvo zdravotníctva SR uverejnilo na portáli Slov-Lex predbežnú informáciu k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov, číslo predbežnej informácie PI/2020/21, dátum začiatku PK: 04.02.2020, dátum konca PK: 24.02.2020.  Predbežná informácia bola súbežne elektronicky zaslaná dňa 04.02.2020 na Ministerstvo hospodárstva SR s požiadavkou na zabezpečenie konzultácií v zmysle Jednotnej metodiky na posudzovanie vybraných vplyvov v termíne do 24.02.2020.  Ani jeden oslovený subjekt si nevyžiadal podrobnejšie informácie o pripravovanom návrhu nariadenia vlády a nepredložil ani jednu pripomienku k návrhu nariadenia vlády. |
| **3.3 Náklady regulácie**  - **z toho MSP** |
| ***3.3.1 Priame finančné náklady*** |
| Negatívny vplyv na podnikateľské prostredie:   * Je možné predpokladať mierny nárast počtu rizikových prác vzhľadom na sprísnenie NPEL 6 chemických faktorov, pričom zmeny počtu osôb vykonávajúcich rizikové práce nie je možné presne určiť. **Nepredpokladá sa, že bude potrebné určovať rizikové práce u všetkých dotknutých subjektov, ale iba u tých, ktorí nebudú môcť zabezpečiť dostatočné technické alebo technologické opatrenia** na zníženie expozície zamestnancov uvedeným chemickým faktorom. * Relatívne najvyššie náklady sa predpokladajú v prípade malých a stredných podnikov, v ktorých sú zamestnanci exponovaní chemickým faktorom, ktoré sú predmetom smernice; najmä v tých podnikoch, ktoré ešte nezabezpečili ochranu zamestnancov prostredníctvom používania uzavretých systémov alebo nahradením chemických faktorov inými, menej nebezpečnými chemickými faktormi.   Vyčíslenie:  V súčasnosti nie je možné negatívny vplyv (pravdepodobné zvýšenie nákladov zamestnávateľov) kvantifikovať konkrétne, iba opisne:  V prípade vyhlásenia rizikovej práce u 1 zamestnanca sa zvýšenie nákladov zamestnávateľa bude týkať nasledujúcich položiek: mzdovej kompenzácie za sťažený výkon práce, príspevku zamestnávateľa na doplnkové dôchodkové sporenie zamestnanca, ktorý vykonáva prácu zaradenú do kategórie 3 a 4, výkonu lekárskej preventívnej prehliadky vo vzťahu k práci (v prípade vyhlásenia rizikovej práce 3. kategórie je to 1 x za 2 roky a v prípade 4. kategórie je to každý rok) a rekondičného pobytu (1 x za 5 rokov pri práci v kategórii 3 a následne každé štyri roky; 1 x za 4 roky pri práci v kategórii 4 a následne každé tri roky).  Mzdová kompenzácia za sťažený výkon práce predstavuje najmenej 20 % minimálnej mzdy v eurách za hodinu (§ 124 Zákonníka práce).  Podľa § 13 ods. 3 zákona č. 650/2004 Z. z. je príspevok zamestnávateľa na doplnkové dôchodkové sporenie za zamestnanca, ktorý vykonáva prácu zaradenú do kategórie 3 a 4, najmenej 2 % z a) vymeriavacieho základu zamestnanca na platenie poistného na dôchodkové poistenie podľa osobitného predpisu (zákon č. 461/2003 Z. z.), b) príjmu zúčtovaného na výplatu, ak ide o zamestnanca, ktorý nie je povinne dôchodkovo poistený.  Predkladateľ však nepozná vymeriavacie základy jednotlivých dotknutých zamestnancov ani ich počet.  Nie je možné vyčísliť ani cenu lekárskej preventívnej prehliadky vo vzťahu k práci, nakoľko ich cena nie je regulovaná a závisí od rozsahu vyšetrení na základe odborného uváženia lekára vykonávajúceho uvedenú prehliadku podľa odborného usmernenia MZ SR o náplni lekárskych preventívnych prehliadok vo vzťahu k práci.  Taktiež predkladateľ nepozná cenu rekondičného pobytu, ktorá je individuálna na základe voľnej cenotvorby.  Vplyv zmien v priemerných NPEL chemických faktorov v návrhu nariadenia vlády (6 revidovaných priemerných NPEL a 3 novozavedené) na zmeny počtu osôb vykonávajúcich rizikové práce nie je možné kvantifikovať.   * Malé a stredné podniky nie sú vyňaté spod pôsobnosti smernice a teda ani návrhu nariadenia vlády, neplánujú sa žiadne menej prísne režimy, pretože by to mohlo viesť k rôznej úrovni ochrany pracovníkov v závislosti od veľkosti podniku. * Finančné náklady na meranie chemických faktorov v pracovnom ovzduší a na úpravu existujúcich, najmä technických opatrení, alebo na zavedenie nových opatrení v pracovnom prostredí, kde sa vyskytujú nebezpečné chemické faktory, ktorých priemerné NPEL sú novozavedené alebo sú revidované v zmysle nižších hodnôt oproti súčasným hodnotám priemerných NPEL. V prípade niektorých chemických faktorov bude mať zvolená možnosť vplyv na prevádzkové náklady podnikov, ktoré budú musieť zaviesť dodatočné ochranné a preventívne opatrenia.     Dodržanie NPEL nepredpokladá poškodenie zdravia zamestnancov pri krátkodobej ani dlhodobej expozícii počas celého trvania pracovného života. Prekročenie určených NPEL pre konkrétne chemické faktory znamená reálne ohrozenie zdravia exponovaných zamestnancov pri práci; títo zamestnanci vykonávajú rizikovú prácu (práca zaradená do kategórie 3 alebo 4), určenú príslušným orgánom verejného zdravotníctva na návrh zamestnávateľa. Pri prekročení určených NPEL je zamestnávateľ povinný z dôvodu ochrany zdravia exponovaných zamestnancov vykonávať účinné ochranné a preventívne opatrenia (technické, organizačné, osobné ochranné pracovné prostriedky), súčasťou ktorých je aj zabezpečenie cielených lekárskych preventívnych prehliadok vo vzťahu k práci.  Vyčíslenie:  Nie je možné kvantifikovať konkrétne, nakoľko technické a technologické opatrenia, ktoré si návrh nariadenia vlády vyžiada, sú individuálne a závisia od aktuálneho stavu vybavenosti jednotlivých dotknutých podnikov.  Nepriamo je možné uviesť približné ceny za meranie faktorov v pracovnom ovzduší (cenotvorba nie je regulovaná):  - odber vzoriek podľa platných noriem a štandardných pracovných postupov 15,00/1 hod. VŠ  8,00/1 hod. SŠ  - sadzba za dopravu pri použití dopravného prostriedku 0,50/1 km  - spracovanie výsledkov a vyhotovenie protokolu o skúškach 15,00/1 hod.  - určenie chemického faktora podľa akreditovanej/štandardizovanej metódy 10 - 50 Eur/látku  Objektivizáciu chemických faktorov vrátane karcinogénnych a mutagénnych faktorov v pracovnom ovzduší vykonávajú odborne spôsobilé osoby na odber vzoriek zo životného prostredia a z pracovného prostredia na účely kvalitatívneho a kvantitatívneho zisťovania faktorov životného prostredia a pracovného prostredia a odborne spôsobilé osoby na kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie; register odborne spôsobilých osôb vedie na internetovej stránke Úrad verejného zdravotníctva SR. |
| ***3.3.2 Nepriame finančné náklady*** |
| Pozitívny vplyv na podnikateľské prostredie:   * Zlepšenie ochrany zdravia zamestnancov pri práci zavedením nových priemerných NPEL a revidovaných priemerných NPEL v zmysle nižších hodnôt oproti súčasným hodnotám priemerných NPEL; predpokladá sa nižší výskyt chorôb z povolania a ochorení súvisiacich s prácou. * Predpokladá sa prínos pre zamestnávateľov v podobe nižších strát produktivity práce zamestnancov v dôsledku ich zlého zdravotného stavu. * Zavedenie nových priemerných NPEL pre 3 chemické faktory pomáha zamestnávateľom pri určovaní a posudzovaní zdravotného rizika  pri práci s  expozíciou konkrétnym  chemickým faktorom v súvislosti s vykonávaním preventívnych a ochranných opatrení na ochranu zdravia zamestnancov pred zdravotnými rizikami z expozície týmto chemickým faktorom. * Pomoc zamestnávateľom pri zabezpečovaní účinnej ochrany pri práci s chemickými faktormi s možnosťou absorpcie významného množstva cez kožu; ich označením v prílohe č. 1 * Vplyv na základné práva je pozitívny, najmä pokiaľ ide o právo na život a právo na spravodlivé a primerané pracovné podmienky, ktoré zohľadňujú zdravie, bezpečnosť a dôstojnosť pracovníkov. |
| ***3.3.3 Administratívne náklady*** |
| - |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *N/A* | *N/A* | | *Nepriame finančné náklady* | *N/A* | *N/A* | | *Administratívne náklady* | *N/A* | *N/A* | | ***Celkové náklady regulácie*** | ***N/A*** | ***N/A*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Návrh by mal mať priaznivý vplyv na hospodársku súťaž v rámci vnútorného trhu. Limitnými hodnotami platnými pre celú EÚ pre faktory, ktorých sa týka tento návrh, sa zníži narúšanie hospodárskej súťaže medzi podnikmi nachádzajúcimi sa v členských štátoch s rôznymi vnútroštátnymi úrovňami NPEL. Navyše vzhľadom na skutočnosť, že navrhované NPEL sú podobné hodnotám, ktoré platia vo väčšine krajín obchodných partnerov EÚ, návrh by nemal mať významnejší vplyv na vonkajšiu konkurencieschopnosť firiem EÚ.  Návrh sa dotkne všetkých subjektov podnikajúcich v dotknutom segmente rovnako, pretože zavádza jednotné limity, preto sa nepredpokladá ovplyvnenie konkurencieschopnosti podnikov na trhu. Malé a stredné podniky nie sú vyňaté spod pôsobnosti smernice a teda ani návrhu nariadenia vlády, neplánujú sa žiadne menej prísne režimy, pretože by to mohlo viesť k rôznej úrovni ochrany pracovníkov v závislosti od veľkosti podniku. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| - |